Държавен вестник, бр. 68, 2025 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  68
банката, които БНБ да є предостави в периода 
на първоначалното зареждане;
2. номиналния строеж на стойността на 
евробанкнотите и евромонетите по т. 1;
3. необходимия брой стартови комплекти с 
евромонети за физически лица и за търговци.
(3) Българската народна банка изпълнява 
искането по ал. 2, т. 1 и 2 съгласно посоче­
ните в него стойности в срока по чл. 2, ал. 1.
(4) След като обобщи информацията, 
предоставена от банките по ал. 2, т. 3, БНБ 
взема решение за размера на одобрения 
брой стартови комплекти за първоначално 
зареждане на банките и ги уведомява за 
взетото решение.
(5) Банка може еднократно да отправи 
искане до БНБ за увеличение на номиналната 
стойност на евробанкнотите и евромонетите, 
посочена в искането по ал. 2, т. 1, до 30 дни 
преди датата на въвеждане на еврото, като 
предоставя информацията по ал. 2, т. 2. 
(6) За допълнително поисканите количест­
ва евробанкноти и евромонети по ал. 5 след 
потвърждение от БНБ банката предоставя 
допълнително финансово обезпечение под 
формата на паричен депозит в левове или 
в евро, така че предоставеното от банката 
финансово обезпечение да е в съответствие 
с определения по чл. 4, ал. 2 от тази наредба 
размер.
Предоставяне на финансово обезпечение
Чл. 4. (1) Преди започване на първона­
чалното зареждане всяка банка предоставя 
на БНБ финансово обезпечение по смисъла 
на Закона за договорите за финансово обез­
печение под формата на едно от следните:
1. паричен депозит в левове; 
2. паричен депозит в евро;
3. държавни ценни книжа, емитирани по 
реда на Наредба № 5 на Министерството на 
финансите и Българската народна банка от 
4 октомври 2007 г. за реда и условията за 
придобиване, регистриране, изплащане и 
търговия с държавни ценни книжа; 
4. ценни книжа, допустими за паричната 
политика на Евросистемата под формата на 
обезпечение, допустимо за операции на па­
ричната политика на Евросистемата.
(2) Във всеки един момент до датата на 
въвеждане на еврото стойността на предоста­
веното от банката финансово обезпечение 
следва да е в размер, който:
1. покрива общата номинална стойност 
на заявените за първоначално зареждане 
евробанкноти и евромонети, както и номи­
налната стойност на стартовите комплекти с 
евромонети, одобрена съгласно чл. 3, ал. 4; и
2. осигурява изпълнението на задължени­
ята по договора за първоначално зареждане 
в размер на 10 % от общата номинална стой­
ност на заявените за първоначално зареждане 
евробанкноти и евромонети, както и на но­
миналната стойност на стартови комплекти 
с евромонети, одобрена съгласно чл. 3, ал. 4. 
(3) Когато предоставеното обезпечение е в 
левове, стойността на същото се изчислява по 
официалния валутен курс на лева към еврото 
съгласно чл. 5 от Закона за въвеждане на ев­
рото в Република България в съответствие с 
правилата за превалутиране и закръгляване, 
определени в Закона за въвеждане на еврото 
в Република България.
(4) Когато пазарната стойност на пре­
доставеното обезпечение по ал. 1, т. 3 – 4 
бъде коригирана, за да се вземат предвид 
приложените мерки за контрол на риска, 
определени в договора, размерът на обез­
печението се привежда в съответствие с 
изискванията по ал. 2.
(5) Всяка банка предоставя изцяло фи­
нансовото обезпечение на БНБ в сроковете, 
посочени в сключения договор за първона­
чално зареждане. 
Представители
Чл. 5. (1) Банка може да определи свои 
представители, които да действат от нейно 
име и за нейна сметка при изпълнението на 
задълженията є, свързани с първоначалното 
зареждане, съхранението и подзареждането. 
В договора за представителство представите­
лят се задължава да съдейства на БНБ и да 
изпълнява задълженията, предвидени в чл. 6.
(2) Представители по ал. 1 могат да бъ­
дат само доставчици на услуги по смисъла 
на Наредба № 18 на БНБ за контрол върху 
качеството на банкнотите и монетите в на­
личнопаричното обращение (Наредба № 18).
(3) Независимо от сключването на договор 
за представителство, банката спазва всички 
задължения, предвидени в тази наредба и 
в договорите за първоначално зареждане и 
тези за подзареждане. 
Условия за съхранение и рискове от 
повреда и погиване на евробанкнотите и 
евромонетите 
Чл. 6. (1) Банките предприемат организа­
ционни и технически защитни мерки, които 
гарантират предотвратяване на повреда, уни­
щожаване, кражба, грабеж или преждевре­
менно пускане в обращение на първоначално 
заредените евробанкноти и евромонети преди 
датата на въвеждане на еврото.
(2) Банките поемат всички рискове от по­
вреда и погиване на получените от първона­
чално зареждане евробанкноти и евромонети,